《和彦常看月》
宋代·韦骧

双扉窈窕疑仙穴，锁宿弥旬尘事绝。夜色萧然鼓二更，联步空庭望寒月。

众星掩抑天无云，万瓦鳞鳞带霜雪。俯看腐草亦光辉，仰数冥鸿自行列。

瑶台十二好裴徊，银界三千孰分别。钩帘却坐未欲寝，况有高谈助清澈。

匆匆置酒当虚檐，肴蔌饤饾殊微纤。长檠彻去不复用，岂假密炬徒炎炎。

追思李杜篇章妙，亦有狂语时相兼。举杯劝饮一何怪，斫桂浪恣尤难厌。

岂如我辈赏以意，一觞一咏情何恬。兴阑影侧各分散，心月两适俱无嫌。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。